पर्यावरण की रक्षा करने के संदेश के साथ कैंप का हुआ समापन
लुधियाना|मिल्लर गंजस्थित रामगढ़िया सीनियर सेकेंडरी स्कूल में एनएसएस कैंप का समापन किया गया। सात दिनों तक चले इस कैंप के आखिरी दिन सीनियर एडिशनल ऑफिसर मुखतियार सिंह और युवक सेवाओं के एडिशनल डायरेक्टर दविंदर सिंह लोटे वॉलंटियर्स को हौसला अफजाई के लिए पहुंचे। स्कूल प्रिंसिपल अशोक कुमार टंडन ने वॉलंटियर्स को सामाजिक बुराइयों से दूर रहने की अपील की। प्रोग्राम अफसर लखवीर सिंह और नरोतम सिंह ने वॉलंटियर्स को नशों से दूर रहने, सामाजिक बुराइयों से दूर रहने, बड़ों का सत्कार करने, समाज सेवा के काम करने और पर्यावरण की रक्षा करने की बातों पर अमल करने के लिए प्रेरित किया। रामगढिय़ा एजुकेशन काउंसिल के प्रेसिडेंट रणजोध सिंह और जनरल सेक्रेटरी जगतार सिंह ने वॉलंटियर्स को शुभकामनाएं दीं। सभी वॉलंटियर्स को सर्टिफिकेट देकर सम्मानित किया गया।
hin_Deva hin_Deva